b'\n_START_ARTICLE_\nTakako Doi\n_START_PARAGRAPH_\nTakako Doi (jap. \xe5\x9c\x9f\xe4\xba\x95 \xe3\x81\x9f\xe3\x81\x8b\xe5\xad\x90; 30. marraskuuta 1928 \xe2\x80\x93 20. syyskuuta 2014) oli japanilainen poliitikko. H\xc3\xa4n johti vuosina 1986\xe2\x80\x931991 ja 1996\xe2\x80\x932003 maansa sosiaalidemokraattista puoluetta, joka vuoteen 1991 tunnettiin sosialistipuolueen nimell\xc3\xa4._NEWLINE_Takako Doi tuli valituksi Japanin parlamentin, Dietin, j\xc3\xa4seneksi ensi kertaa vuonna 1969. H\xc3\xa4n sai varhaisella urallaan kuuluisuutta sukupuolten v\xc3\xa4lisen tasa-arvon puolestapuhujana._NEWLINE_Vuoden 2003 vaaleissa sosiaalidemokraattinen puolue menetti huomattavasti kannatustaan, sill\xc3\xa4 sen edustajat alun perin kiistiv\xc3\xa4t Japanin kansalaisia kaapatun Pohjois-Koreaan. Puolue oli jo aiemmin pit\xc3\xa4nyt t\xc3\xa4rkein\xc3\xa4 suhteitaan Pohjois-Koreaan._NEWLINE_My\xc3\xb6s Takako Doi itse menetti parlamenttipaikkansa puolueen kannatuksen heikennytty\xc3\xa4. Erottuaan puolueen johtajan t\xc3\xb6ist\xc3\xa4 h\xc3\xa4n sai seuraajakseen Mizuho Fukushiman._NEWLINE_Takako Doi kuoli keuhkokuumeeseen 85-vuotiaana 20. syyskuuta 2014 sairaalassa Hy\xc5\x8dgon prefektuurissa.'